open-index/open-wikipedia-markdown huggingface dataset:
Viekšnių sinagogos

**Viekšnių sinagogos** – žydų sinagogos, stovėjusios Viekšniuose, už dabartinės Tirkšlių gatvės namų, kiek į pietus nuo Tilto gatvės, arčiau Ventos upės. Greta sinagogų, netoliese Ventos, stovėjo raudonplytė mikva.

Manoma, kad pirmoji sinagoga Viekšniuose galėjo būti pastatyta pastatyta vėlai – 1847 m. Visgi, įvertinus, kaip augo vietos žydų bendruomenė, spėjama, kad sinagoga galėjo iškilti XVIII a. pab. ar XIX a. pr. Viekšnių žydai istoriniuose šaltiniuose pirmąsyk paminėti 1776 m., tad sinagoga negalėjo būti pastatyta anksčiau.

Turimais duomenimis, XIX a. antroje pusėje – XX a. pirmoje pusėje Viekšniuose stovėjo treji žydų maldos namai (nė vienas jų neišliko). Pagal vieną versiją, Viekšniuose galėjo būti vasarinė ir žieminė sinagoga, o pagal kitą – vienas specialus *šul* tipo sinagogos pastatas, o kiti dveji maldos namai galėjo būti įrengti paprastuose pastatuose (beit midrašo tipo).

Iki XX a. pr. visi maldos namai buvo mediniai. Iš Viekšnių kilusio M. Biržiškos prisiminimuose minima, kad 1905 m. vienas jų perdarytas į mūrinį. Anot vietos gyventojų, sinagoga buvusi raudonų plytų, ganėtinai didelio tūrio. Nugriauta maždaug 1967 m., jos vietoje iškilo du daugiabučiai namai.

## Išnašos
Malcolm Cacutalua

**Malkolmas Kakutalua** (; g. 1994 m. lapkričio 15 d.) – angoliečių kilmės futbolininkas iš Vokietijos, gynėjas. Lietuvoje atstovavo „Panevėžio“ klubui.

## Karjera
Angoliečių kilmės futbolininkas gimė Vokietijoje. Kitados priklausė 1. FC Köln, Sportfreunde Troisdorf, SV Bergisch Gladbach 09, Bayer Leverkusen jaunimo sistemoms. 

Kitados priklausė Lėverkuzeno „Bayer“ ekipai, tačiau rungtyniavo jaunimo, dublerių ekipose, o 2014 m. nuomos pagrindais paskolintas Fiurto „Greuther“. Vėliau nuomos pagrindais perleistas „Bochum“ klubui.

2016 m. perėjo į Bylefeldo „Arminia“, o nuo 2017 m. priklausė Aujės „Erzgebirge“ klubui. Nuo 2022-ųjų atstovavo „Magdeburg“ klubui.

### FK Panevėžys
2024 m. kovo 14 d. pranešta, kad atstovaus Panevėžio klubui.

2024 m. kovo 16 d. debiutavo A lygos rungtynėse prieš Gargždų „Bangą“. Panevėžiečiai namuose patyrė pralaimėjimą rezultatu 0-1 ir A lygoje nukrito į paskutinę, dešimtą vietą.

2024 m. A lygoje sužaidė 18 rungtynių, o rugsėjo mėn. tapo žinoma, kad futbolininkas paliko klubą.

## Statistika
; A lygos statistika

Spalvų reikšmės:
:  rungtyniavo A lygoje;

## Rinktinės
Atstovavo Vokietijos jaunimo rinktinėms. Žaidė U-20 ir U-21 komandose.

## Išnašos

## Nuorodos
* alyga.lt svetainė
* Transfermarkt
* lietuvosfutbolas.lt
* Globalsportsarchive
Alfredas Smailys (1968)

**Alfredas Smailys** (g. 1968 m. gegužės 10 d. Kaune) – Lietuvos gydytojas ortopedas-traumatologas. Mokslinio darbo svarbiausia sritis – sąnarių endoprotezavimas. Tėvas – gydytojas-kardiologas, profesorius Alfredas Smailys (1928–1995).

## Biografija

1992 m. baigė Kauno medicinos akademiją. Nuo 1996 m. šioje įstaigoje dirbo dėstytoju, Ortopedijos ir traumatologijos klinikoje – ortopedu traumatologu. Nuo 2004 m. – Kauno klinikų Ortopedijos traumatologijos skyriaus vedėjas, Ortopedijos traumatologijos klinikos vadovas. Užsiima judamojo-atramos aparato ligų diagnozavimu, gydymu, klinikiniais tyrimais. Praktinio ir mokslinio domėjimosi sritys: didžiųjų sąnarių (klubo, kelio, alkūnės) pirminis endoprotezavimas, operacijos. 

2000 m. apsigynė biomedicinos mokslų daktaro laipsnį. 2010 m. išrinktas Sąnarių endoprotezuotojų asociacijos prezidentu. 2011 m. suteiktas profesoriaus vardas.  A. Smailys žinomas kaip vienas pirmųjų Lietuvoje, atlikusių sąnarių endoprotezavimą minimaliai invazine metodika.  

Paskelbė daugiau kaip 50 mokslinių straipsnių. Vadovėlio „Šiuolaikinė medicina“ (, 2008 m.), knygos „Kelio sąnario endoprotezavimas“ (*Total knee replacement*, 2011 m.) elektroninių versijų bendraautoris.

## Šaltiniai
Nothando Vilakazi

**Notando „Vivo“ Vilakazi** () – PAR futbolininkė, gynėja. Žaidė Lietuvoje, Šiaulių „Gintros-Univeriteto“ klube.

Kitados atstovavo nacionalinei šalies moterų rinktinei ir sužaidė daugiau nei šimtą rungtynių gindama Pietų Afrikos Respublikos garbę.

## Karjera
Gimė ir užaugo Pietų Afrikoje. Kitados rungtyniavo Moroka Swallows ir Palace Super Falcons (Pietų Afrika). 

### [[FC Gintra]]
2019 m. sezone prisijungė prie Šiaulių „Gintros-Universiteto“. Žaidė moterų A lygoje, Baltijos moterų lygoje ir UEFA čempionių lygos turnyro atrankos rungtynėse.

2019 m. balandžio 24 d. debiutavo „Gintros“ klube prieš Gargždų „Bangą“. Pasirodė po keitimo (58 min.) ir žaidė iki finalinio švilpuko. 88 minutę pelnė įvartį ir rezultatas tapo 8-0.

2019 m. gegužės 5 d. pelnė du įvarčius rungtynėse prieš Utenos Utenį. „Vivo“ pelnė pirmąjį rungtynių įvartį, o pirmojo kėlinio pabaigoje pasižymėjo dar kartą ir rezultatas tapo 6-0. Šiaulietės sutriuškino varžoves rezultatu 16-0.

2019 m. vasarą futbolininkė paliko Lietuvą. Sutartis su Gintros klubu iki UEFA čempionių lygos turnyro pabaigos. Sezonas Europoje klubui greitai baigėsi, tad legionierė išvyko.

### Ispanija
2020–2021 m. rungtyniavo „Logroño“ klube (Ispanija). Tuo metu klubas oficialiai vadinosi Club Deportivo Escuelas de Fútbol de Logroño (dabar dėl rėmimo sutarčių žinomas kaip DUX Logroño). Rungtyniavo aukščiausioje Ispanijos moterų futbolo lygoje.

### PAR
Nuo 2021 m. žaidė Tshwane University dar žinomame kaip TUT FC (Pietų Afrika). O 2023 m. persikėlė į TS Galaxy Queens.

## Statistika
; A lygos statistika

Spalvų reikšmės:
:  Ekipa žaidė A lygoje;

## Pasiekimai

## Šaltiniai

## Nuorodos
* [ gintra.lt] (Apie žaidėją)
* SOCCERWAY
* SOCCERDONNA
* lietuvosfutbolas.lt
* ogol svetainė
John Byron

**Džonas Baironas** (*John Byron*, 1723 m. lapkričio 8 d. – 1786 m. balandžio 10 d.) – Didžiosios Britanijos jūrininkas, admirolas, keliautojas.

Gimė anglų didiko Viljamo Bairono (IV-ojo Bairono barono) šeimoje. 1740 m. dalyvavo Džordžo Ansono organizuotoje kelionėje aplink pasaulį, kurios metu laivas sudužo prie Čilės krantų. Džonas Baironas išsigelbėjo ir po sudėtingos kelionės pasiekė Santjagą. 1745 m. grįžo į Angliją.

1764 m. Džonas Baironas paskirtas fregatos *Dolphin* kapitonu, ir išplaukė į Ramųjį vandenyną ieškoti legendinio pietų žemyno. Tačiau kelionės tikslo nerado ir per 22 mėnesius apiplaukė Žemės rutulį. Kelionės metu aplankė įvairias Okeanijos salas, pasiekęs Folklando (Malvinų) salas ten bandė įkurti bazę – dėl to kilo konfliktas tarp Britanijos ir Ispanijos dėl šių salų priklausomybės.

1769 m. Džonas Baironas paskirtas Niufaundlando gubernatoriumi, 1778 m. gavo viceadmirolo laipsnį. 1779 m. tarnavo Pavėjinių salų jūrų laivyno bazės vadu Antigvoje, dalyvavo Grenados mūšyje prieš prancūzus.

Džonas Baironas užsidirbo pravardę „Blogo oro vėliava“ (), nes jo laivai sugebėdavo patekti į pačias nuožmiausias audras. Džono Bairono garbei Australijoje pavadintas Bairono kyšulys.

Džono Bairono anūkas buvo žymus britų poetas lordas Džordžas Baironas.

## Šaltiniai
WB Electronics Warmate

**WB Electronics Warmate** – vienkartinis kovinis bepilotis orlaivis, kuriamas Lenkijos gamintojo „WB Group“.

## Specifikacijos
* **Ilgis:**  1,1 m
* **[[Sparno mojis|Sparnų mojis]]:** 1,6 m
* **Orlaivio svoris:** 4 kg
* **[[Maksimalus kilimo svoris|Maksimalus svoris]]:** 5,7 kg
* **Vidutinis greitis:** 80 km/h
* **Maksimalus greitis:** 120 km/h
* **Kovinis spindulys:** 30 km
* **Patvara:** 60 minučių
* **[[Skrydžio lubos]]:** tarp 150 m ir 300 m
* **Kovinė galvutė:** HE-FRAG su 300 g TNT arba HEAT 
* **Varomoji jėga:** Elektrinis motoras

## Naudotojai
*
*
* – dalis Lenkijos karinės paramos 2022 m. Rusijos invazijos į Ukrainą metu
*
*
*
*

## Šaltiniai

## Nuorodos
* Oficiali svetainė
Wondery

„**Wondery**“ – tinklalaidžių leidėja, priklausanti „Amazon“ bendrovei. 2016 m. įkurta Hernan Lopez.

2020 m. „Amazon“ įsigijo „Wondery“ bendrovę už maždaug 300 mln. JAV dolerių.

## Išnašos
Samuel Wallis

**Samuelis Volisas** (*Samuel Wallis*, 1728 m. balandžio 23 d. – 1795 m. sausio 21 d.) – Jungtinės Karalystės jūrininkas, keliautojas. Ramiojo vandenyno tyrinėtojas, pirmasis europietis, pasiekęs Taitį.

Gimė Kornvalyje. 1744–1749 m. tarnavo jūrų laivyne Anglijos–Prancūzijos kare. 1748 m. gavo leitenanto laipsnį. 1756–1763 m. vėl kovojo prieš Prancūziją, paaukštintas į kapitonus. Vadovavo kariniams laivynams Šiaurės Amerikoje, Anglijoje.

1766 m. išplaukė iš Plimuto, su Filipu Karteretu vadovaudamas ekspedicijai į Ramųjį vandenyną. 1767 m. praplaukus Magelano sąsiaurį abu laivai atsiskyrė, S. Voliso vadovaujamas laivas pasiekė Tuamotu salas, Taitį (jį pavadino Karaliaus Jurgio sala). Taitį apibūdino kaip turintį labai gerą klimatą ir kad tai yra „viena sveikiausių ir žavingiausių vietų pasaulyje“.

Ištyrinėjęs Draugijos salas, S. Volisas, toliau plaukė per vandenyną, pasiekė Tiniano salą Marianų salyne. Ekspedicija pasiekė Bataviją, kur daug įgulos narių mirė nuo dizinterijos. Apiplaukęs Gerosios Vilties kyšulį, 1768 m. gegužę S. Volisas grįžo į Angliją. Jo surinkta informacija labai pravertė Džeimso Kuko ekspedicijoms.

Nuo 1780 m. iki mirties (su pertrauka) ėjo laivyno ekstrakomisaro pareigas.

Samuelio Voliso garbei pavadinta Voliso sala Okeanijoje (Prancūzijos valda Volisas ir Futūna).

## Šaltiniai
Be ribų

**Be ribų** () – Ispanijos istorinis serialas. Seriale pasakojama epinė, prieš 500 metų Ispanijoje prasidėjusi Chuano Sebastjano de Elkano ir Fernando Magelano kelionė aplink pasaulį. Serialas skirtas pirmosios kelionės aplink pasaulį 500-osioms metinėms pažymėti.

Originalus eterio laikotarpis 2022 m. birželio 10 d. – 2022 m. birželio 17 d. Lietuvoje serialas transliuotas 2024 m. sausio mėn. LRT kanalu.

## Šaltiniai

## Nuorodos
* Serialo IMDb įrašas 
* Serijos LRT mediatekoje
Nomeda Kukulskienė

**Nomeda Vilkanauskaitė-Kukulskienė** (g. 1966 m. sausio 26 d. Panevėžyje) – Lietuvos operos ir estrados dainininkė (sopranė), chorvedė ir pedagogė.

## Biografija
Nomeda Vilkanauskaitė-Kukulskienė gimė 1966 m. sausio 26 d. Panevėžyje.

Mokėsi Panevėžio vidurinėje ir muzikos mokyklose. 1986 m. baigė Panevėžio Jono Švedo aukštesniąją muzikos mokyklą, choro dirigavimo specialybę. 1986 m. įstojo į Lietuvos valstybinę konservatoriją (dabar Muzikos ir teatro akademija), profesorės V. Mikštaitės solinio dainavimo klasę. 1993 m. tęsė studijas Lietuvos muzikos akademijos Kauno fakulteto Dainavimo katedroje dėstytojos S. Martinaitytės klasėje. 1994 m. baigė Lietuvos muzikos akademijos dainavimo specialybės kursą. 1995 m. įgijo solinio dainavimo magistro diplomą Muzikos akademijos Kauno fakultete.

Nuo 1994 m. – Kauno valstybinio muzikinio teatro solistė. 1996 m. įsidarbino LMTA Kauno fakulteto Dainavimo katedroje, kur dėstė kamerinį ir solinį dainavimą.

1999 m. kartu su buvusiomis kurso draugėmis Lietuvos muzikos ir teatro akademijoje R.Juzukonyte ir Daina Bilevičiūte įkūrė trio „Trys panteros“. 2004 m., žuvus „Trijų panterų“ vadybininkei Alantai Denisenkienei, aktyviai koncertavo dar šešerius metus.

2016 m. apdovanota Lietuvos Respublikos kultūros ministerijos Padėkos raštu už ilgametę profesinę veiklą bei svarų indėlį į scenos meno kultūrą.

Šiuo metu aktyviai užsiima pedagogine veikla.

## Šaltiniai
Dassault nEUROn

**Dassault nEUROn** – eksperimentinis bepiločio orlaivio projektas, kuriamas Prancūzijos gamintojo „Dassault Aviation“. Prie šio bepiločio orlaivio kūrimo taip pat prisideda Graikija, Italija, Ispanija, Švedija ir Šveicarija. Šiuo projektu planuojama sukurti autonomišką, *[[stealth]]* technologija paremtą bepilotį orlaivį, galintį atlikti funkcijas vidutinio ir aukšto pavojingumo zonose.

Pramonės tikslas – suteikti Europos įmonėms patirties kuriant ir gaminant aukščiausios klasės UAV ir susijusias technologijas, kad jos išliktų konkurencingos pasaulinėje rinkoje. Pirmasis skrydis įvyko 2012 m. gruodžio 1 d.

## Istorija
„Dassault Aviation“ 1999 m. sukūrė savo pirmąjį „*stealth*" technologijos bepilotį orlaivį „Dassault AVE-D Petit Duc“. Jis tapo pirmuoju tokio tipo orlaiviu Europoje. 2004 m. įmonė pagamino antrąjį tokio tipo orlaivį „Dassault AVE-C Moyen Duc“. Prie šio projekto vėliau prisijungė ir kitos Europos šalys.

2003 m. Paryžiaus aviacijos parodoje buvo paskelbta apie naujo bepiločio orlaivio „Dassault nEUROn“ koncepciją. Prie jos kūrimo prisidėjo dar daugiau Europos šalių.

## Programos tikslai
Šioje programoje buvo išsikelti trys pagrindiniai tikslai:
# Išlaikyti ir tobulinti dalyvaujančių Europos aviacijos ir kosmoso kompanijų projektavimo įmonių įgūdžius, nes iki 2030 m. nebus kuriamos jokių kitos naujų naikintuvų programos.
# Ištirti ir patvirtinti technologijas, kurių prireiks iki 2015 m. kuriant naujos kartos kovinius lėktuvus.
# Patvirtinti novatorišką bendradarbiavimo procesą įsteigiant Europos pramonės komandą, atsakingą už naujos kartos kovinių bepiločių orlaivių kūrimą.

## Pirmieji bandymai
„Dassault nEUROn“ savo pirmąjį skrydį atliko 2012 m. gruodžio 1 d. Prancūzijoje. Pirmieji bandymai ir tyrimai buvo sėkmingai baigti 2015 m. kovą. Vėliau 2015 m. rugpjūtį Italijoje buvo sėkmingai baigti orlaivio sensorių bandymai. Po jų buvo pradėti finaliniai skrydžių bandymai Švedijoje.

2016 ir 2017 m. buvo atlikta dar daugiau bandomųjų skrydžių.

## Šaltiniai
Méry Traoré

**Meris Traorė** (g. 2003 m. gruodžio 20 d.) – Malio futbolininkas, puolėjas. Kitados buvo kviečiamas ir į Malio U-20 rinktinę.

## Karjera
Kitados žaidė Diara jaunimo ekipose. 2023 m. sezone nuomos pagrindais perleistas FC Ilves (Suomija). Veikkausliiga sužaidė dešimt rungtynių ir pelnė tris įvarčius.

### Kauno Žalgiris
2024 m. paskelbta, kad futbolininkas atstovaus „Kauno Žalgirio“ klubui.

2024 m. balandžio 14 d. debiutavo A lygos rungtynėse prieš DFK Dainava. Kauniečiai minimalia persvara 1-0 nugalėjo varžovus. Futbolininkas pradėjo rungtynes ant atsarginių suolelio, o aikštelėje pasirodė po keitimo 90 min. vietoje Artūro Dolžnikovo. 2024 m. A lygoje sužaidė vieninteles rungtynes, tačiau atstovaudamas „Kauno Žalgirio B“ komandai pelnė devynis įvarčius Pirmoje lygoje.

2025 m. vasario 18 d. tapo žinoma, kad futbolininkas nuomos pagrindais perleistas Kėdainių „Nevėžiui“ (iki 2025 m. vasaros).

## Statistika
; A lygos statistika

Spalvų reikšmės:
:  rungtyniavo A lygoje;
:  Pirmoje lygoje;

## Laimėjimai

## Išnašos

## Nuorodos
* alyga.lt svetainė
* Transfermarkt
* lietuvosfutbolas.lt
* [ Globalsportsarchive]
Vasilijus Šukšinas

**Vasilijus Šukšinas** (; 1929 m. liepos 25 d. Srostkuose – 1974 m. spalio 2 d. Kletskajoje) – TSRS rusų rašytojas, aktorius, scenaristas ir kino režisierius, rašęs kaimo temomis. Vienas iš žymiausių XX amžiaus Tarybų Sąjungoje atsiradusio kaimo prozos žanro atstovų.

## Biografija
Vasilijus Šukšinas gimė 1929 m. liepos 25 d. Srostkų kaime, Altajaus srityje, RSFSR.

Baigęs septynias klases, įstojo į Bijsko automobilių technikumą. Po dvejų metų grįžo atgal ir pradėjo dirbti kolūkyje. Sulaukęs septyniolikos metų iš kolūkio pasitraukė, išėjo uždarbio ir geresnio gyvenimo ieškoti į miestą. Dirbo Kalugoje ir Vladimire – tekintoju, Ščerbinkoje – vagonų remontininku. 1949 m. buvo pašauktas į kariuomenę. Tarnavo laivo radistu Baltijos, o vėliau Juodojoje jūroje. 1953 m. dėl prastos sveikatos buvo demobilizuotas. Grįžęs į gimtinę, pradėjo dirbti kaimo mokyklos direktoriumi, tuo pat metu dėstė rusų kalbą ir literatūrą.

1954 m.  įstojo į Rusijos kinematografijos instituto režisūros skyrių, kurį sėkmingai baigė 1960 m. 1958 m. filme „Du Fiodorai“ sukūrė pagrindinį vaidmenį bei paskelbė pirmąjį apsakymą „Dviese ratuose“. 1963 m. leidykla „Molodaja gvardija“ išleido pirmąją rašytojo knygą „Kaimo gyventojai“. Tais pačiais metais pradėjo dirbti Gorkio kinostudijos režisieriumi ir išleido filmą „Gyveno toks vaikinas“, kuriame vaidino Leonidas Kuravliovas. 1968 m. pasirodė Vasilijaus Šukšino knyga „Ten tolumoje“, 1973 m. filmas „Krosnys – parduotuvės“. Rašytojas-režisierius dirbo labai intensyviai. Per 1965–1973 m. išleido 3 knygas („Liubavinai“, „Atėjau jums duoti laisvę“, „Charakteriai“,) ir pastatė 3 filmus („Liubavinų galas“, „Jūsų sūnus ir brolis“, „Keisti žmonės“). 1973 m. parašė apysaką „Putinas raudonasai“ ir pastatė to paties pavadinimo filmą, kur suvaidino pagrindinį Jegoro Prokudino vaidmenį. Kaip aktorius V. Šukšinas taip pat vaidino filmuose „Prie ežero“, „Prašau žodžio“, „Jie kovojo už tėvynę“ ir kituose.

1974 m. spalio 2 d. Šukšinas netikėtai mirė nuo širdies smūgio Volgos upe plaukusiame motoriniame laive.

## Šaltiniai
Urnikas

; Urnikas
* Romualdas Urnikas (1929–2024) – buvęs futbolininkas.

; Urnikytė
* Judita Urnikytė (g. 1983 m.) – aktorė, diktorė, pedagogė.

Pavardė *Urnikas, Urnikis* neaiškios kilmės. Gali būti iš  „vynioti, vystyti“, *urnioti* „nuolat varpyti negerais žodžiais“ arba iš pavardžių , .

## Šaltiniai
Ergoterapija

**Ergoterapija** ( – 'darbas' + 'terapija') – gydymas kryptinga veikla, darbu.

Ergoterapija padeda atkurti, palaikyti arba kompensuoti ligonio galimybes ir savarankiškumą pagal jo pageidavimus, reikmes. Gydymas ergoterapija pasitelkiamas, esant lėtinėms nervų ir raumenų, centrinės bei periferinės nervų sistemos ligoms, patyrus traumas, taip pat sergant psichikos sutrikimais.

## Išnašos
Juozas Baniota

**Juozas Baniota** (g. 1956 m. kovo 19 d. Kaišiadorių rajonas) – Lietuvos ir Kėdainių rajono savivaldybės politinis bei visuomenės veikėjas.

## Biografija

1979 m. baigė Vilniaus universitetą, ekonomistas. UAB „Skongalis“ revizorius, AB „Lifosa“ finansų direktorius, administracijos direktorius.

1995 m. Lietuvos centro sąjungos, 2004 m. Darbo partijos, 2006 m. Pilietinės demokratijos partijos narys. 2007–2011 m. ir nuo 2011 m. Kėdainių rajono savivaldybės tarybos narys.

FK Nevėžis prezidentas, Kėdainių „Rotary“ klubo narys. Kolekcionuoja rašiklius.

Sutuoktinė Nijolė, vaikai Edgaras, Laimonas.

## Bibliografija
* 

## Šaltiniai
Shaedon Sharpe

**Šeidonas Šarpas** (, g. ) – Kanados krepšininkas, žaidžiantis NBA lygoje besivaržančioje Portlando „Trail Blazers“ komandoje.

## Karjera universitete
Šarpas anksti baigė vidurinę mokyklą, ketindamas vienerius metus žaisti Kentukio universitete. 2022 m. vasario 7 d. komandos vyriausiasis treneris John Calipari paskelbė, kad 2021–2022 m. sezone jis komandoje nežais.

Balandžio 21 d. krepšininkas paskelbė, jog dalyvaus 2022 m. NBA naujokų biržoje, atsisakydamas likusios teisės žaisti universitete. Už Kentukio komandą nesužaidė nė vienų rungtynių.

## Profesionali karjera

### Portlando „Trail Blazers“ (2022–dabar)
2022 m. NBA naujokų biržoje septintuoju šaukimu Šeidoną Šarpą pasirinko Portlando „Trail Blazers“. Jis kartu su šeštuoju šaukimu pasirinktu Bennedict Mathurin buvo vieninteliai kanadiečiai, tais metais pašaukti pirmajame rate. 2022 m. liepos 1 d. su Portlandu pasirašė naujoko sutartį.

2022 m. spalio 19 d. Šarpas debiutavo reguliariajame sezone ir pelnė 12 taškų 115:108 pergalėje prieš Sakramento „Kings“.

2023 m. kovo 29 d. pralaimėtose rungtynėse prieš Sakramento „Kings“ jis pelnė 30 taškų, atkovojo 7 kamuolius bei atliko 7 rezultatyvius perdavimus ir prisijungė prie LeBron James, Kevin Durant ir Luka Dončičiaus kaip vieninteliai paaugliai, kuriems per rungtynes pavyko pasiekti tokį rezultatą.

## Statistika

### NBA
#### Reguliarusis sezonas

|-
| style="text-align:left;"| 
| style="text-align:left;"| Portlandas
| **80** || 15 || 22.2 || **.472** || **.360** || .714 || 3.0 || 1.2 || .5 || .3 || 9.9
|-
| style="text-align:left;"| 
| style="text-align:left;"| Portlandas
| 32 || 25 || **33.1** || .406 || .333 || **.824** || **5.0** || **2.9** || **.9** || **.4** || 15.9
|-
| style="text-align:left;"| 
| style="text-align:left;"| Portlandas
| 72 || **52** || 31.3 || .452 || .311 || .785 || 4.5 || 2.8 || **.9** || .2 || **18.5**
|- class="sortbottom"
| style="text-align:center;" colspan="2"| Karjera
| 184 || 92 || 27.7 || .449 || .330 || .779 || 3.9 || 2.1 || .7 || .3 || 14.3
|}

## Išnašos

## Nuorodos
* Shaedon Sharpe profilis „Basketball Reference“
Demokratijos indeksas

**Demokratijos indeksas** () – rodiklis, rodantis pasaulio valstybių demokratijos kokybę. Indeksą kasmet sudaro ir skelbia britų ekonomikos ir politikos žurnalo „The Economist“ tyrimų ir analizės padalinys „The Economist Intelligence Unit“. Valstybės vertinamos pagal penkis kriterijus: rinkimų procesą ir pliuralizmą, vyriausybės veiklą, politinį dalyvavimą, politinę kultūrą ir piliečių laisves. Demokratijos indeksas apibrėžiamas skalėje nuo 0 iki 10. Pagal jį valstybė priskiriama vienai iš keturių kategorijų: „visiška demokratija“, „demokratija su trūkumais“, „hibridinis režimas“ ir „autoritarinis režimas“.

Pirmasis Demokratijos indeksas paskelbtas 2006 m. Iki 2010 m. indeksas buvo skelbiamas kas dvejus metus, vėliau – kasmet. Iš viso „The Economist“ analitikai vertina 165 valstybes ir dvi teritorijas.

## Kriterijai
Valstybės vertinamos pagal penkis kriterijus:
# rinkimų procesas ir pliuralizmas;
# vyriausybės veikla;
# politinis dalyvavimas;
# politinė kultūra;
# piliečių laisvės.

## Pagal režimo tipą

## Sąrašas pagal regioną




## Sąrašas pagal valstybę

## Sąrašas pagal kriterijus

## Šaltiniai
Lamborghini Revuelto

**Lamborghini Revuelto** – Lamborghini hibridinis sportinis automobilis, gaminamas nuo 2023 m. Oficialiai modelis pristatytas 2023 m. kovo 29 d. kaip Lamborghini Aventador įpėdinis. Revuelto vardas modeliui duotas nuo koridos buliaus, kovojusio Barselonoje XIX a., vardo.

2023 m. liepos mėnesį buvo pradėta pilna modelio gamyba, o pirmasis automobilis pirkėjams pristatytas metų pabaigoje.

## Savybės
Revuelto yra pirmasis kompanijos įkraunamas hibridinis automobilis.

Automobilis pilnai pagamintas iš anglies pluošto ir yra apie 10 proc. lengvesnis nei Lamborghini Aventador. 

Revuelto modelį varo 6,5 L (6 498 cm3) L545 V12 variklis, taip pat dar trys elektriniai varikliai, kartu sugenereuojantys 746,5 kW galią.

## Nuorodos
* Oficialus Revuelto tinklalapis

## Šaltiniai
Thomas Falkner

**Tomasas Folkneris** (, , 1707 m. spalio 6 d. – 1784 m. sausio 30 d.) – anglų jėzuitų misionierius, keliautojas, gydytojas. Patagonijos tyrinėtojas.

Gimė Mančesterio vaistininko šeimoje. Studijavo mediciną, praktikavo chirurgiją. Įsidarbino laivo chirurgu. 1731 m. vergų prekeivių laivu plaukė iš Gvinėjos į Buenos Aires. Atvykęs į Pietų Ameriką sunkiai susirgo. Tomasą Folknerį ėmė globoti jėzuitai, kurių ordino nariu jis vėliau ir tapo.

Tapęs misionieriumi, Tomasas Folkneris pradžioje veikė Tukumane ir Paragvajuje, o 1740 m. išsiųstas į Laguna de los Padreso misiją (prie dabartinės Mar del Platos) padėti tarp tehuelčų dirbusiam Mateusui Štrėbeliui. Ateinančius beveik 40 metų T. Folkneris praleido Patagonijoje ir Montėje, plačiai ištyrinėjo šį regioną ir padarė nemažai atradimų. Jis atrado senovinio šarvuočio gliptodono fosilijas, aprašė šio krašto gyventojus, augaliją, gyvūniją, geografiją.

1768 m., Ispanijai uždraudus jėzuitų veiklą Pietų Amerikoje, Tomasas Folkneris grįžo į Angliją. 1774 m. jo surinktos medžiagos pagrindu išleistas veikalas apie Patagonijos kraštą (išverstas į vokiečių, prancūzų, ispanų kalbas). Šiame darbe T. Folkneris ragino britus pradėti Pietų Amerikos kolonizaciją. Senatvėje ėjo kapeliono pareigas skirtingose bažnyčiose.

## Bibliografija
* „Patagonijos ir aplinkinių Pietų Amerikos kraštų aprašymas su gramatika, trumpu žodynėliu ir šiokiomis tokiomis detalėmis, susijusiomis su Folklando salomis“ (*A Description of Patagonia and the adjoining parts of South America, with a grammar and a short vocabulary, and some particulars relating to Falkland’s Islands*, 1774 m.)
Po mirties:
* „Veikalas apie Pietų Amerikos indėnų kalbas“ (*A Treatise on the Language of the Indians of South America*)
* „Paties įžvalgos apie botaninius, mineralinius ir kitus Pietų Amerikos produktus“ (*Botanical, Mineral, and like Observations made by himself on the Products of South America*)
* „Veikalas apie Pietų Amerikos negalavimus, išgydomus amerikietiškais vaistais“ (*A Treatise on South American Distempers cured by American Drugs*)

## Šaltiniai
Nevėžio vidurupio kraštovaizdžio draustinis

**Nevėžio vidurupio kraštovaizdžio draustinis** – saugoma gamtos teritorija Kėdainių ir Panevėžio rajonuose; Krekenavos regioninio parko vidinis draustinis. Apima Nevėžio vidurupio slėnį nuo Kiršino žiočių (ties Povilauskais) iki Surviliškio, taip pat įtraukia Liaudės žemupio slėnį nuo Užupės. Plotas – 24,96 km².

Draustinyje saugomas Nevėžio senslėnio su senvagėmis ir natūraliomis pievomis kraštovaizdis, gyvūnų rūšys, kultūros paveldo vertybės (buvusių dvarų sodybos, Bakainių piliakalnis su priešpiliu, Bakainių kapinynas, Burvelių alkakalnis, Barinės kapinynas, Ustronės sodyba su Juozo Tumo-Vaižganto ir knygnešių muziejumi). Draustinyje vertingiausios natūralios pievos ir kitos ES svarbos buveinės yra „Natura 2000” teritorijos (plotas apie 480 ha). Šalia Gringalių kaimo įrengtas Senvagių pažintinis takas po Nevėžio slėnį su senvagėmis.


Bakainiai004.JPG|Liaudės slėnis nuo Bakainių piliakalnio
Burveliai4.JPG|Nevėžis prie Burvelių alkakalnio
Vadaktis1.jpg|Vadakties upelis šalia Ustronės


## Šaltiniai
Anžejs Pasečņiks

**Anžejus Pasečnikas** (, g. 1995 m. gruodžio 20 d.) – Latvijos krepšininkas, žaidžiantis Taivano krepšinio lygoje besivaržančioje Sindžu „Lioneers“ komandoje.

2017 m. NBA naujokų biržoje 25-uoju šaukimu jį pasirinko Orlando „Magic“ komanda, kuri jį iš karto išmainė į Filadelfijos „76ers“.

## Nacionalinė rinktinė
A. Pasečnikas atstovavo Latvijos jaunimo iki 18 metų krepšinio rinktinei 2013 m. Europos jaunimo iki 18 metų krepšinio čempionate. Turnyre, vidutiniškai pelnydamas po 12,6 taško ir atkovodamas po 7,7 kamuolio per rungtynes, padėjo atvesti rinktinę į pusfinalį ir buvo išrinktas į simbolinę čempionato komandą.

Jis taip pat dalyvavo 2014 m. Europos jaunimo iki 20 metų krepšinio čempionate, kuriame vidutiniškai pelnė po 10,7 taško per rungtynes.

2016 m. debiutavo Latvijos vyrų krepšinio rinktinėje vasaros olimpinių žaidynių krepšinio atrankoje.

Atstovavo rinktinei 2023 m. pasaulio krepšinio čempionate.

### Dalyvavimas čempionatuose

|}

## Pasiekimai

* 3× Latvijos krepšinio lygos čempionas (2012, 2013, 2015 m.)
* Ispanijos krepšinio supertaurės čempionas (2016 m.)

## Išnašos
Ramygalos telmologinis draustinis

**Ramygalos telmologinis draustinis** – saugoma gamtos teritorija, esanti Panevėžio rajono pietuose, 2 km į vakarus nuo Juodikonių; Krekenavos regioninio parko vidinis draustinis. Plotas – 2,91 km².

Apima pelkę esančią Pašilių miškų rytuose, prie kelio . Draustinyje saugomas Pašilių pelkinis kompleksas su Nevėžio žemumai būdingomis biocenozėmis, saugomų vabzdžių – auksuotųjų šaškyčių – ir augalų – žvilgančiųjų riestūnių – populiacijomis. Draustinis yra „Natura 2000” teritorija.

## Šaltiniai
Karmen de Patagonesas

**Karmen de Patagonesas** () – miestas Argentinoje, pačiuose Buenos Airių provincijos pietuose, Negro upės kairiajame krante, priešais Vjedmos miestą (Rio Negro provincijoje). Patagoneso partido centras. Praeina plentas *[[Ruta Nacional 3]]* (Buenos Airės–Ušuaja), yra geležinkelio stotis. Išlikęs istorinis senamiestis, Švč. Karmelio Dievo Motinos bažnyčia.

## Istorija
1779 m. Negro upės krante Fransiskas de Vjedma i Narvaesas įkūrė Karmeno ir Rio Negro fortą (*Fuerte del Carmen y Fuerte del Río Negro*). Tai buvo pirmoji ligšiol išlikusi ispanų gyvenvietė Argentinos Patagonijoje. Ilgą laiką tai buvo nedidelis karinis garnizonas ir naujakurių kolonija indėnų apsuptyje, susisiekimą su likusiu krikščionišku pasauliu turėjusi tik jūra. 1785 m. Karmen de Patagonesas tapo Patagoneso komendantūros, kuriai priskirta visa Patagonija, sostine. Faktiškai šiai komendantūrai priklausė tik artimiausios apylinkės.

Argentinai paskelbus nepriklausomybę, gyvenvietė buvo beveik apleista. 1827 m. kovo 27 d. šalia įvyko Karmen de Patagoneso mūšis tarp Argentinos ir Brazilijos pajėgų (Karmen de Patagoneso uoste glaudėsi piratai, puldinėję brazilų laivus). 1854 m. gyvenvietė tapo savivaldybės centru. 1856 m. kitame Negro krante įkurta Mersedes de Patagoneso gyvenvietė, vėliau išaugusi į Vjedmos miestą.

1986–1989 m. į Karmen de Patagoneso–Vjedmos aglomeraciją siekta perkelti Argentinos sostinę.


Atardecer Patagones.jpg|Reginys nuo Negro upės
Puerta a la Patagonia - Betina Graciela Rueduch.jpg|Geležinkelio tiltas per Negrą tarp Vjedmos ir Karmen de Patagoneso
Carmen Patagones - panoramio.jpg|Senamiesčio reginys


## Šaltiniai
Kalė uostas

**Kalė uostas** () – komercinis ir keleivinis jūrų uostas Kalė, šiaurės Prancūzijoje. Ketvirtas didžiausias uostas šalyje bei didžiausią keleivių srautą perplukdantis uostas Prancūzijoje. Uostas sudaro trečdalį viso miesto darbo vietų.

## Istorija
1190 m. šioje vietoje pradėjo veikti žvejybinis uostas.

2003 m. uosto teritorijoje įrengtas Jungtinės Karalystės pasienio pasų patikros punktas skirtas keleiviams keliaujantiems keltu į Doverio uostą.

## Keltai
Pagrindinis uosto pajamų šaltinis – kasdieniniai keltai į Doverį. 2021 m. trims keltų kompanijoms išduotas leidimas keliauti iš Prancūzijos uosto: Irish Ferries, DFDS Seaways, P&O Ferries.

Keltai į Jungtinę Karalystę išvyksta kas 30 minučių.

## Galerija

Calais - panoramio (7).jpg
Jielbeaumadier Calais 2008 28.jpeg
Jielbeaumadier Calais 2008 23.jpeg


## Šaltiniai
Marselio uostas

**Marselio uostas** () – komercinis ir keleivinis jūrų uostas Marselyje, Prancūzijoje. Didžiausias uostas šalyje pagal krovos rodiklius.

## Istorija

XXI a. pradžioje Marselio uostas buvo didžiausias uostas prie Viduržemio jūros. 2019 m. uostas pagal krovos rodiklius nukrito į trečią vietą Viduržemio jūros regione, bet išliko pagrindiniu Prancūzijos uostu.

## Krova ir keleivių srautai
 

## Galerija

Beautemps-Beaupré à Marseille face à la Major.jpg
CMA CGM Tobruk mg 6380.jpg
Marseille harbour mg 6356.jpg


## Šaltiniai

## Nuorodos
* Oficiali svetainė
Havro uostas

**Havro uostas** () – komercinis ir keleivinis jūrų uostas Havre, Prancūzijoje. Besidriekia ties Senos žiotimis. Antras didžiausias uostas šalyje pagal krovos rodiklius.

Iš Havro uosto kasdien išvyksta keltai į Portsmuto uostą.

## Istorija
Uosto veikla pradėta 1524 m.

2005 m. duomenimis, 45,15 % viso uosto krovos sudarė neapdorota nafta, 14,4 % perdirbti naftos produktai, 3,84 % akmens anglis.

2022 m. duomenimis, beveik du trečdaliai viso nelegalaus kokaino į Prancūzijos rinką patenka per Havro uostą.

## Galerija

Sémaphore et grues sur le port du Havre.jpg
France Normandie 76 Le Havre 03.jpg


## Šaltiniai

## Nuorodos
* Oficiali svetainė
Phillip Parker King

**Filipas Parkeris Kingas** (*Phillip Parker King*, 1791 m. gruodžio 13 d. – 1856 m. vasario 26 d.) – britų jūrininkas, hidrografas, valdininkas, tyrėjęs Australijos ir Patagonijos pakrantes.

Gimė Norfolko saloje, Naujojo Pietų Velso gubernatoriaus Filipo Gidlio Kingo šeimoje. Vaikystėje išvyko į Angliją, mokėsi Portsmuto karinio laivyno akademijoje. 1807 m. pradėjo tarnauti laivyne, 1814 m. paaukštintas į leitenantus.

Gavęs kartografavimo žinių, F. P. Kingas išsiųstas sužymėti Naujosios Olandijos krantus, kurių dar nekartografavo Metju Flindersas. 1817–1822 m. F. P. Kingas atliko 4 ekspedicijas Australijos pakrantėmis. Jų metu ne tik braižė žemėlapius, bet ir rinko duomenis apie pakrančių augaliją, geologiją, gyventojus (tam su savimi gabenosi botaniką Alaną Kaningamą, matininką Džoną Septimą Ro ir čiabuvį Bangarį).

1821 m. F. P. Kingas paaukštintas į komandorus, 1823 m. grįžo į Angliją. 1826–1830 m. laivu „Adventure“ (kartu su laivu „Beagle“) tyrinėjo ir kartografavo Pietų Amerikos pakrantes: Peru, Čilės, Patagonijos, Magelano sąsiaurio krantus. Surinko vertingų indėnų kultūros objektų, iliustruoti pasakojimams nupiešė keletą piešinių.

Grįžęs į Angliją kelionės rezultatus pristatė Karališkojoje geografų draugijoje. Grįžęs į Australiją ėjo administracines pareigas – buvo Australijos žemės ūkio kompanijos komisaru, Naujojo Pietų Velso aukštutinių parlamento rūmų nariu. 1855 m. gavo admirolo laipsnį.

## Bibliografija
Svarbiausi veikalai:
* „Pasakojimas apie tarptropinių ir vakarinių Australijos krantų tyrinėjimus, atliktus tarp 1818 ir 1822 metų“ (* Narrative of a Survey of the intertropical and western Coasts of Australia: performed between the years 1818 and 1822*, 1827 m.)
* „Pasakojimas apie Jo Didenybės laivais *Adventure* ir *Beagle* atliktas tiriamąsias keliones tarp 1826 ir 1836 m., nupasakojant Pietų Amerikos pietinių pakrančių tyrimus ir laivo *Beagle* kelionę aplink Žemės rutulį. Pirmosios keliones (1826–30), vykdytos vadovaujant K. L. kapitonui, K. D. nariui, P. Parkeriui Kingui, medžiaga“ (* Narrative of the surveying voyages of His Majesty’s Ships Adventure and Beagle between the years 1826 and 1836, describing their examination of the southern shores of South America, and the Beagle’s circumnavigation of the globe. Proceedings of the first expedition, 1826–30, under the command of Captain P. Parker King, R.N., F.R.S.*, 1839 m.)

## Šaltiniai
Upytės geomorfologinis draustinis

**Upytės geomorfologinis draustinis** – saugoma gamtos teritorija, esanti Panevėžio rajono pietuose; Krekenavos regioninio parko vidinis draustinis. Apima Upytės slėnį nuo Upytės miestelio iki žiočių. Plotas – 6,24 km².

Draustinyje saugoma Upytės, Vešetos ir Liaušės upių slėnių sistema, vertingos natūralių pievų buveinės.

## Šaltiniai
Maksim Andrejev

**Maksimas Anderejevas** (; g. 2004 m. birželio 9 d.) – futbolininkas, saugas. Atstovavo „Bangos“ klubui.

## Karjera

### FK Banga
2022 m. debiutavo „Bangos“ pagrindinėje komandoje. 2022 m. A lygos sezone sužaidė dvejas rungtynes. 2023 m. A lygoje pasirodė šešiolikoje rungtynių.

2024 m. kovo 16 d. pelnė įvartį A lygos rungtynėse prieš „Panevėžio“ klubą. Šiame susitikime aikštėje pasirodė po keitimo pačioje rungtynių pabaigoje (88 min.), o per likusį laiką pelnė įvartį ir padėjo gargždiškiams minimalia persvara nugalėti čempionų titulą ginančius panevėžiečius. Panevėžiečiai namuose patyrė pralaimėjimą rezultatu 0-1 ir A lygoje nukrito į paskutinę, dešimtą vietą.

2024 m. liepos 18 d. pelnė įvartį A lygos rungtynėse prieš Kauno rajono „Hegelmann“, tačiau gargždiškiai pralaimėjo varžovams rezultatu 2-4.

2025 m. sausio mėn. sudaryta dviejų metų sutartis.

2026 m. sausio 2 d. paskelbta, kad futbolininkas lieka „Bangos“ klube.

## Statistika
; A lygos statistika

Spalvų reikšmės:
:  Rungtyniavo A lygoje;

## Pasiekimai
; su FK „Banga“
*  **LFF taurės laimėtojas**: 2024 m.;

## Rinktinės
Buvo kviečiamas į Lietuvos U-17 rinktinę. 2025 m. pakviestas į Lietuvos U-21 rinktinę.

2025 m. rugpjūčio 5 d.  debiutavo prieš Ukrainos U-21. Viso U-21 rinktinėje sužaidė ketverias rungtynes.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Roboto svajonės

**Roboto svajonės** () – 2023 m. ispanų–prancūzų animacinė tragikomedija, kurios scenarijų parašė ir režisavo Pablo Berger. Filmas sukurtas pagal to paties pavadinimo 2007 m. komiksų knygą. Tai filmas apie neišskiriamą šuns ir roboto draugystę 1984 m. Manhatane, Niujorke.

Filmo pasaulinė premjera įvyko 2023 m. gegužės 21 d. 76-ajame Kanų kino festivalyje, specialiųjų seansų programoje. 96-uosiuose „Oskarų“ apdovanojimuose jis buvo nominuotas geriausio animacinio filmo kategorijoje, bet pralaimėjo Hayao Miyazaki filmui „Berniukas ir garnys“.

Filmas yra eksperimentinis, jame nėra žodinių dialogų.

## Filmo gamyba
Režisierius P. Berger pirmą kartą perskaitė grafinį romaną, pagal kurį sukurtas filmas, apie 2010 m. ir jis jį labai paveikė.

Animacijos procesas prasidėjo 2021 m. birželio viduryje Madride, Ispanijoje.

## Atsiliepimai
### Kritikai
Recenzijų suvestinėje „Rotten Tomatoes“ 97 % iš 38 kritikų atsiliepimų yra teigiami, o vidutinis įvertinimas – 8,2/10. „Metacritic“ svetainė įvertino filmą 81 balu iš 100 galimų, remdamasi 8 kritikais, o tai reiškia „visuotinį pripažinimą“.

„Cinemanía“ kino kritikė Paula Arantzazu Ruiz įvertino filmą 5 iš 5 žvaigždučių, teigdama, kad „[šuns ir roboto] santykiai yra nuostabiausia ir gražiausia metų draugystė“.
## Nuorodos
* 
* 
* 
## Išnašos
Julas

**Julas** arba **Askanijas** (, *Ascanius*) – romėnų mitologijos personažas, Enėjo ir Kreūsos sūnus, Alba Longos įkūrėjas ir valdovas.

Pasakojama, kad Julas su tėvu atvykęs į Italiją, o po tėvo mirties palikęs Lavinijų. Mirus Latinui, tuščią sostą Laurente užleidęs Lavinijai bei jos ir Enėjo sūnui Silvijui, o pats viešpatavęs savo įkurtoje Alba Longoje. Esama ir kitų versijų. Pasak vienos jų, Silvijus buvęs Julo sūnus, iš jo gavęs valdžią, anot kitos, Lavinija, gelbėdamasi nuo Julo persekiojimų, pabėgusi į mišką, čia jai gimęs Silvijus, vėliau viešpatavęs Alba Longoje, o Julas tapęs vyriausiuoju žyniu.

Iš Julo save kildino garsi senovės Romos Julijų giminė.

## Išnašos
Esmilis Kaušinis

**Esmilis Kaušinis** (g. 2004 m. gegužės 31 d.) – Lietuvos futbolininkas, saugas.

## Karjera
Nuo 2016 m. atstovavo FM Vilnius (*Vilniaus futbolo mokykla*) jaunių ekipoms.

### BFA
Nuo 2020 m. vasaros priklausė BFA. 2020 m. birželio 16 d. debiutavo klube LFF taurės turnyro rungtynėse prieš Kėdainių „Nevėžį“. Vilniečiai nugalėjo kėdainiškius rezultatu 1-0 ir pateko į kitą etapą.

Pagrindinė BFA komanda rungtyniavo Pirmoje lygoje, o BFA B žaidė Antroje lygoje. 

2020 m. liepos 19 d. debiutavo Pirmos lygos rungtynėse prieš Kauno Žalgiris B.

2020 m. rugsėjo 11 d. pelnė net tris įvarčius Antros lygos rungtynėse prieš FM Ateitis.O BFA B sutriuškino varžovus rezultatu 5-0.

### FK Riteriai
Profesionalo karjerą pradėjo „Riterių“ klube. Daugiau žaidybinio laiko gaudavo „bekų“ ekipoje, rungtyniavusioje Pirmoje lygoje.  

2022 m. kovo 21 d. debiutavo Riteriai B komandoje Pirmos lygos rungtynėse prieš Banga B.

2022 m. rugpjūčio 26 d. debiutavo A lygos rungtynėse prieš Gargždų „Bangą“. A lygoje Aukščiausioje lygoje sužaidė vienerias rungtynes.

### Italija
2022 m. antroje pusėje persikėlė į Italiją. Atstovavo US Lecce jaunimo ekipai.

### FC Hegelmann Litauen
Nuo 2023 m. vasaros atstovavo Hegelmann klubui. 

2023 m. rugpjūčio 5 d. debiutavo Antros lygos rungtynėse prieš Sūduva B.

2023 m. rugpjūčio 13 d. debiutavo A lygos rungtynėse prieš Vilniaus „Žalgirį“. Kauno rajono atstovai tuo metu pralaiminėjo žalgiriečiams, tad į aikštę po keitimo  pasirodė Esmilis Kaušinis. Vilniečiai sutriuškino „Hegelmann“ klubą rezultatu 4-0.

2024 m. liepos 19 d. pelnė įvartį A lygos rungtynėse prieš FC Džiugas. Kauno rajono atstovai nugalėjo varžovus rezultatu 2-0.

2024 m. spalio 6 d. pelnė vienintelį įvartį A lygos rungtynėse prieš Telšių Džiugą ir padėjo Hegelmann klubui iškovoti svarbią pergalę minimaliu rezultatu 1-0. Futbolininkas rungtynes pradėjo ant atsarginių suolelio, o į aikštelę išbėgo 74 min. ir netrukus (78 min.) pasižymėjo įvarčiu. Po šios pergalės Kauno rajono atstovai įsitvirtino turnyrinės lentelės antroje vietoje.

2025 m. gruodžio 29 d. oficialiai paskelbta, kad futbolininkas lieka klube.

## Statistika
; A lygos statistika

Spalvų reikšmės: 
: rungtyniavo A lygoje;
: Pirmos lygos;
: Antros lygos;

## Pasiekimai, įvertinimai
;  su FC Hegelmann
*  **Antroji vieta (1):** 2024 m.

## Rinktinės
2022 m. buvo kviečiamas į Lietuvos U-19 rinktinę, sužaidė vienerias rungtynes.

2023–2025 m. buvo kviečiamas į  į Lietuvos U-21 rinktinę, sužaidė 4 rungtynes.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* fchegelmann.com
* lietuvosfutbolas.lt
* Globalsportsarchive
Automobilių plovykla

**Automobilių plovykla** – įrenginys, skirtas plauti automobilių išorę ir, kai kuriais atvejais, valyti automobilio interjerą.

## Tipai
* **Savitarnos plovyklos**. Šiose plovyklose automobilį, aukštu vandens slėgiu, reikia nusiplauti pačiam vairuotojui.
* **Rankinio plovimo plovyklos**. Tokio tipo plovyklos būna su darbuotojais, kurie plauna automobilį ne tik iš išorės, bet ir vidaus bei teikia papildomas automobilių švaros paslaugas.
* **Tunelinės plovyklos**, kurios yra visiškai automatizuotos ir per jas automobilis juda ant konvejerio.
* **Automatinės plovyklos**. Paprastai prie degalinių esančios plovyklos, kuriose stovintis automobilis plaunamas judančio plovimo įrenginio.
George Chaworth Musters

**Džordžas Čavortas Mustersas** (*George Chaworth Musters*, 1841 m. vasario 13 d. – 1879 m. sausio 25 d.) – britų jūrininkas, keliautojas, Patagonijos tyrinėtojas.

Gimė karininko Džono Džordžo Musterso šeimoje, kelionės metu Neapolyje. Abu tėvai mirė Džordžui Č. Mustersui dar būnant mažamečiui, jį užaugino motinos broliai. Baigė Barnio akademiją Gasporte, pradėjo tarnauti jūrų laivyne. Dalyvavo Krymo kare. 1861 m. pakylėtas į leitenantus. 1861–1866 m. tarnavo laive *Stromboli*, plaukiojusiame Pietų Amerikos pakrantėmis. Nusipirko avininkystės ūkį Urugvajuje.

Išėjęs į atsargą, Džordžas Čavortas Mustersas pradėjo kelionę po Patagoniją. Jis gerai sutarė su vietos gyventojais tehuelčais ir jų padedamas nukeliavo nuo Magelano sąsiaurio iki Negro upės, iš ten kirto šiaurės Patagoniją į vakarus iki Andų. Grįžęs į Angliją pristatė savo kelionę Karališkajai geografų draugijai, apdovanotas auksiniu laikrodžiu. Vėliau keliavo po Vankuverio salą ir Britų Kolumbiją, ketino kirsti Čilę ir Argentiną iš vakarų į rytus, bet buvo priverstas keliauti į Venesuelą.

1873 m. grįžęs į Angliją vedė, o paskui su žmona išvyko gyventi į Boliviją. Keliavo daug po šią šalį ir aplinkines teritorijas, surinktą medžiagą skelbė Geografų draugijos leidiniuose. Vėliau grįžo į Angliją, 1878 m. persikėlė į Londoną, iš kur turėjo keliauti dirbti konsulu į Mozambiką, tačiau mirė.

Keliautojo garbei pavadintas Musterso ežeras Patagonijoje.

## Bibliografija

* „Pas patagonus namuose: metus trukusi klajonė neišvaikščiotomis žemėmis nuo Magelano sąsiaurio iki Rio Negro“ (*At Home with the Patagonians, a Year’s Wanderings on Untrodden Ground from the Straits of Magellan to the Rio Negro*, 1871 m.)

## Šaltiniai
Robert FitzRoy

**Robertas Ficrojus** (1805 m. liepos 5 d. – 1865 m. balandžio 30 d.) – anglų jūrininkas (viceadmirolas), hidrologas, meteorologas, valdininkas.

## Biografija
Gimė anglų aristokratų šeimoje, besigiminiavusioje su Anglijos karaliais. 1818 m. įstojo į Karališkąjį jūrų koledžą Portsmute, nuo 1819 m. tarnavo Karališkajame laivyne. 1828–1830 m. iš laivo *Beagle* vykdė hidrografinius tyrimus prie Pietų Amerikos krantų – apiplaukė visą Patagoniją nuo La Platos žiočių iki Čilojės salos. 1831–1836 m. R. Ficrojus vadovavo ekspedicijai aplink pasaulį (laivu *Beagle*), kurioje dalyvavo ir Čarlzas Darvinas; ekspedicija iš Portsmuto nuplaukė į Žaliojo Kyšulio salas, Pietų Amerikos rytinį krantą, per Magelano sąsiaurį į Galapagų salas, Taitį, Naująją Zelandiją, Australiją, Maldyvų salas, Mauricijų ir 1836 grįžo į Angliją.

1851 m. tapo Anglijos parlamento nariu nuo Daramo grafystės. 1843–1845 m. Robertas Ficrojus buvo Naujosios Zelandijos gubernatorius. Atšauktas iš pareigų, nes maorių teises į žemes prilygino baltųjų teisėms. 1854 m. paskirtas meteorologijos departamento direktoriumi suorganizavo Didžiosios Britanijos reguliarią meteorologijos tarnybą. Nuo 1851 m. Londono karališkosios draugijos narys, nuo 1863 m. Paryžiaus Mokslų akademijos narys korespondentas.

R. Ficrojus, būdamas religingu žmogumi, nuožmiai polemizavo su Č. Darvinu dėl evoliucijos teorijos. 1860 m. Britų mokslo pažangos asociacijos suvažiavime, kuriame diskutuota dėl evoliucijos teorijos, rėmė prieš teoriją pasisakiusį Oksfordo vyskupą Samuelį Vilberforsą. Vėliau susirgo depresija ir gyvenimą užbaigė savižudybe.

## Bibliografija
Svarbiausi veikalai:

* „Pasakojimas apie Jo Didenybės laivais Adventure ir Beagle atliktas tiriamąsias keliones tarp 1826 ir 1836 m., nupasakojant Pietų Amerikos pietinių pakrančių tyrimus ir laivo Beagle kelionę aplink Žemės rutulį“ (*Narrative of the Surveying Voyages of His Majesty’s Ships Adventure and Beagle Between the Years 1826 and 1836, Describing Their Examination of the Southern Shores of South America, and the Beagle’s Circumnavigation of the Globe,*, 2 t. 1839 m.; 1 d. su F. P. Kingu, 3 d. su Č. Darvinu),
* „Praktinės meteorologijos vadovas“ (*The Mannual of Practical Meteorology*, 1863 m.)

## Atminimo įamžinimas
Roberto Ficrojaus garbei pavadinta:
* Ficrojaus kalnas Argentinoje ir Čilėje;
* Ficrojaus upė Vakarų Australijoje;
* Ficrojus gyvenvietė Folklando (Malvinų) salose;
* Ficrojaus sala ir Ficrojaus salos nacionalinis parkas Australijoje (Kvynslande);
* spygliuočių medžių rūšis kiparisinė ficroja (*Fitzroya cupressoides*);
* keleto gatvių, aikščių, laivų ir kt. pavadinimai.

## Šaltiniai
Tokijo uostas

**Tokijo uostas** () – keleivinis ir komercinis jūrų uostas Tokijuje, Japonijoje. Vienas užimčiausių uostų Ramiojo vandenyno regione.

## Istorija
1923 m. pradėti krovinių terminalo statybos darbai, kurie užbaigti 1925 m.

1941 m. gegužės 20 d. atidaryti dar du krovos terminalai, o Tokijo uostui suteiktos tarptautinės prekybos teisės.

## Galerija

Odaiba from Tokyo Tower Day.jpg
東京湾管理事務所 - panoramio.jpg
Evergreen Tokyo terminal 2.jpg


## Šaltiniai

## Nuorodos
* Oficiali svetainė
Didysis Sankt Peterburgo uostas

**Didysis Sankt Peterburgo uostas** () – valstybinis jūrų uostas Sankt Peterburge, Rusijoje. Vienas užimčiausių Rusijos uostų. Kanalu sujungtas su Baltijos jūra. Pervežama naftos produktai, metalai, mediena, akmens anglys, geležies rūda, cheminės medžiagos.

## Istorija
Nedidelis žvejybos uostas rašytiniuose šaltiniuose minimas dar 1713 m.

1874 m. birželio 13 d. caras Aleksandras II suteikė laikinas teises jūrų uosto veiklai Sankt Peterburge. Tų pačių metų spalio 26 d. pasirašyta uosto statybos darbų sutartis.

1885 m. gegužės 15 d. uostas oficialiai atidarytas.

## Galerija

A stitched Port of Saint Petersburg 2009 b.jpg
A stitched Port of Saint Petersburg 2009.jpg
Санкт-Петербург, рейд Лесного мола сверху.jpg


## Šaltiniai

## Nuorodos
* Oficiali svetainė
Artiom Baftalovskij

**Artemas Baftalovskas** arba **Artiomas Baftalfoskis** (*Бафталоський Артем Валентинович*; g. 1995 m. gruodžio 17 d.) – futbolininkas iš Ukrainos, saugas.

## Karjera
Futbolininko karjerą pradėjo gimtinėje. Rungtyniavo įvairiuose klubuose: FK Hirnyk-Sport, Energija Nova, MFK Kremin', FK Dinaz.

### DFK Dainava
2022 m. prasidėjus Rusijos invazijai į Ukrainą, persikėlė į Lietuvą. Atstovavo Dainavos klubui, rungtyniavusiam 2022 m. Pirmoje lygoje. 2022 m. balandžio 16 d, debiutavo Pirmos lygos rungtynėse prieš Kretingos Miniją. Šiose rungtynėse futbolininkas pasirodė po keitimo pačioje rungtynių pabaigoje ir žaidė iki finalinio švilpuko. Alytiškiai nugalėjo varžovus rezultatu 2-0. 2022 m. gegužės 6 d. LFF taurės turnyre pelnė įvartį rungtynėse prieš FK Šturmas. Alytiškiai sutriuškino varžovus rezultatu 8-1 ir pateko į kitą etapą. 2022 m. gegužės 15 d. pelnė įvartį Pirmos lygos rungtynėse prieš Riteriai B ir svariai prisidėjo prie alytiškių pergalės rezultatu 3-2.

Dzūkijos klubas tapo Pirmos lygos nugalėtojais ir pateko į aukščiausią šalies lygą. 

2023 m. kovo 4 d. debiutavo A lygoje rungtynėse prieš FC Hegelmann. Varžovai nugalėjo rezultatu 3:0, o ukrainietis pasirodė startinėje sudėtyje ir sužaidė visas rungtynes.

2023 m. gegužės 13 d. pasižymėjo įvarčiu A lygos rungtynėse prieš „Riterių“ klubą. Ukrainietis pelnė ketvirtąjį rungtynių įvartį. Dzūkai sutriuškino varžovus rezultatu 5:0.

2023 m. liepos 16 d. A lygos rungtynėse prieš „Riterių“ klubą pelnė du įvarčius. Dzūkijos klubas nugalėjo varžovus rezultatu 3-1.

2024 m. kovo 17 d. pelnė įvartį A lygos rungtynėse prieš Vilniaus rajono „Transinvest“ klubą ir svariai prisidėjo prie Alytaus „Dainavos“ pergalės rezultatu 2-0.

2025 m. sausio 21 d. tapo žinoma, kad futbolininkas lieka klube.

2025 m. sezone DFK Dainava liko paskutinėje vietoje ir prarado vietą TOPLYGA. 

### FK Riteriai
Žaidėjas ėmė treniruotis su Riteriais. 2026 m. vasario pradžioje tapo žinoma, kad atstovaus šiam klubui.

2026 m. kovo 11 d. debiutavo TOPLYGA rungtynėse prieš Telšių „Džiugą“. Susitikimą pradėjo kaip atsarginis, o aikštėje pasirodė 68 minutę po keitimo vietoje Simo Civilkos. Riteriai nusileido varžovams rezultatu 0–2.

## Statistika
; A lygos statistika

Spalvų reikšmės:
:  rungtyniavo A lygoje;
:  varžėsi Pirmoje lygoje;

## Pasiekimai
; LFF I lyga (D2)
: Nugalėtojas: 2022 m.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Pirmykštė bendruomenė

**Pirmykštė bendruomenė** arba **pirminė bendruomenė** – antropologijoje tradicinėje visuomenėje bendruomenė, sudaryta iš giminės.

Susiklostė iš bandų paleolito laikotarpyje pastarosiose pradėjus megsti porinius egzogaminius santykius tarp individų, manoma, dėl pasikeitusių moralės normų. Partnerių ėmus ieškoti kitose bandose klostėsi gimininė bendruomenė. Gimininės bendruomenės pagrindas buvo giminė, jos nariai susiję kraujo ryšiais. Iš kelių giminių klostėsi gimininės gentinės bendruomenės. Pirmykštėms visuomenėms buvo būdinga genties endogamija ir gentį sudarančių giminių endogamija. Vėliau iš jų bronzos ir ankstyvąjame geležies amžiuje susiklostė teritorinės bendruomenės. Pirmosios teritorinės bendruomenės susiklostė giminystės ryšiais paremtai pirmykštei bendruomenei tampant kaimo bendruomene, šios nariams prisitaikant gyventi konkrečioje vietovėje.

## Išnašos